Боян Бойчев
Не се бой

chitanka.info

Казваш, страх те е, че е гореща любовта ми.

Не се бой, мила, няма да те изгоря,

Ще те стопля само, няма да изстина.

Студено е. И ни трябва топлина.

Казваш, страх те е, че е силна любовта ми,

Не се бой, мила, няма да те нараня,

Събрал в едната длан всичките си сили,

С другата по пътя ще те поведа.

Казваш, не вярваш, че ще е вечна любовта ми,

Така е, относителни са вечните неща,

Но не се бой, мила, винаги ще те обичам,

Докато ме има и съм нужен на света.

23 януари 1999 г.

Белград

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.